OpenLLM-France/wikimedia huggingface dataset:
# Gerhard Ritter

Gerhard Ritter (Bad Sooden-Allendorf, 6 d'abril de 1888 - Freiburg im Breisgau, 1 de juliol de 1967) fou un historiador alemany.
Les investigacions de Ritter es van centrar en la història política, història militar i història cultural d'Alemanya. Se li sol definir com un nacionalista conservador. Encara que va aprovar al règim nazi i la seua política exterior en els seus inicis, prompte es va allunyar d'ell i va entrar en el moviment eclesiàstic de resistència denominat Bekennende Kirche (Església Confessant). Va participar en l'atemptat de 1944 contra Hitler.
Ritter, un dels últims historiadors que poden considerar-se com a part del moviment intel·lectual denominat idealisme alemany, considera la història com un art.

## Obres

* Luther (1915)
* Stein. Eine politische Biographie (1931)
* Die Heidelberger Universität I (1936)
* Friedrich der Große (1936)
* Machtstaat und Utopie (1940)
* Die Weltwirkung der Reformation (1941)
* Die Dämonie der Macht (1947, 5ème édition du livre Machtstatt und Utopie)
* Vom sittlichen Problem der Macht (1948, 2ème édition 1961)
* Die Neugestaltung Deutschlands und Europas im 16. Jahrhundert (1950)
* Carl Friedrich Goerdeler und die deutsche Widerstandsbewegung (1954; 3ème édition 1956)
* Lebendige Vergangenheit (1958)
* Staatskunst und Kriegshandwerk. Das Problem des "Militarismus" in Deutschland. 4 vols. (1954-1968)

## Bibliografia

* Christoph Cornelißen: Gerhard Ritter. Geschichtswissenschaft und Politik im 20. Jahrhundert, Düsseldorf 2001 - Aktuellste und umfangreichste Biografie zu Ritter
# Swellendam

Swellendam és una petita ciutat de la República Sud-africana, a l'actual província de Cap Occidental, que fou el centre d'una república bòer proclamada de juny a novembre de 1795, fins que fou incorporat a la Colònia del Cap pels britànics.
Després de l'establiment dels holandesos al Cap de Bona Esperança, el comerç cap a l'interior, ja existent, va prosperar. L'establiment, sota un magistrat, fou creat el 1743 (el tercer més vell de Sud-àfrica) i tenia una extensió de 6.117 km². Va agafar el nom del governador Hendrik Swellengrebel i la seva dona Helena Ten Damme i va esdevenir la porta cap a l'interior del país. Fou visitat per alguns exploradors com François Le Vaillant (1781), Lady Anne Barnard (1798), William John Burchell (1815) i Bowler (1860). L'administració de la Companyia Holandesa de les Índies Orientals fou corrupta i va portar a la desafecció dels pobladors, que a finals de segle eren uns 20.000 sense incloure els mestissos (coloured) que eren uns 15000.
El 1795 els xoses de la regió van atacar Mossel Bay. El cap local Petrus Jacobus Delport (1795-1800) va expulsar al magistrat holandès i va proclamar la independència (18 de juny de 1795), aliat amb Graaff-Reinet que tanmateix havia proclamat la independència uns mesos abans. Abans de poder reaccionar, els holandesos es van haver d'enfrontar als britànics. L'assemblea nacional va estar presidida per Hermanus Steyn (1743-1804) i Delport tenia el càrrec de comandant nacional.
L'agost d'aquell mateix any els britànics dirigits pels generals George Keith Elphistone (1746-1823) i Alured Clarke (1745-1832), i per l'almirall James Henry Craig (1748-1812) van ocupar la colònia del Cap i van demanar als bòers de jurar fidelitat a la corona britànica, cosa que els bòers van refusar. Els britànics van fer diversos atacs i liquidaren les repúbliques de Swellendam (novembre de 1795) i Graaf Reynet (poc després), alhora que hi instal·laren la Societat Missionera de Londres, per tal de convertir als neerlandesos. Amb l'arribada de colons britànics al començament del segle xix, la regió va esdevenir el cor de l'imperi mercantil de Barry & nebots, creat per Joseph Barry.
Modernament esdevingué un centre agrícola.
# Berenguer Desprats

Berenguer Desprats, o de Prats, o des Prat (mort a Tortosa, Baix Ebre, el 19 de febrer de 1340), va ser un bisbe.
Va ser bisbe de Tortosa entre el 27 d'octubre de 1316, quan fou triat pel capítol de la catedral, i fins a la seva mort, el 19 de febrer de 1340. Durant el seu mandat va celebrar diversos sínodes. El primer, 19 de juny de 1318, on va confirmar totes les constitucions anteriors, i que es prohibia construir cap altra nova església ni cap nou altar a esglésies ja construïdes sense la seva llicència. En el segon sínode, celebrat el 13 d'abril de 1323, es va elaborar una nova constitució anomenada Constitutionum pluralitas, non solum confussionem, sed etiam periculum animarum inducit, dum ea quae constituuntur, non observantur debita reverentia, en la que ordena que es compleixi tot el que han manat els seus antecessors i ell mateix. En un tercer sínode, celebrat el 30 d'abril de 1324 es va manar publicar i renovar una constitució ordenada pel papa Joan XXII. Encara va celebrar dos sínodes més: el 19 d'abril de 1328, i el 23 d'abril de 1330.
En temps del bisbe Desprats també es va acordar la construcció de la nova catedral, l'actual que coneixem avui dia. De fet, el 2 de gener de 1340 es va establir una constitució que obligava a fer una cessió de per vida d'una desena part de totes les rentes del bisbe, del Capítol i d'altres dignitats eclesiàstiques per a la construcció de la Catedral. Malgrat tot, les obres no van començar fins al 1347. Va redactar la constitució De numero vicenario Canonicorum, amb data de 20 d'octubre de 1320, en la que s'establia en vint la quantitat de canonges d'aquesta catedral.

## Notes i referències

* ↑ Aquest nombre va ser confirmat en una butlla del papa Benet XIII, l'anomentat Papa Luna, donada a Tortosa el 4 de maig de 1414, i es mantingué fins al Concordat de 1851, quan es va reduir.
* ↑ «Berenguer Desprats». Gran Enciclopèdia Catalana. Barcelona: Grup Enciclopèdia Catalana.
* 1 2 3 O'Callaghan, 1896, p. 87.
* ↑ Miravall, 2016, p. 155.
* 1 2 3 4 5 O'Callaghan, 1896, p. 89.
* 1 2 3 4 O'Callaghan, 1896, p. 88.
* ↑ Miravall, 2016, p. 162.

## Bibliografia

* O'Callaghan, Ramon. Episcopológio de la Santa Iglesia de Tortosa (en castellà). Tortosa: Imprenta Católica de G. Llasat, 1896.
* Miravall, Ramon. Episcopologi Dertosense: introducció a la història de la societat i de l'Església de Tortosa. Tortosa: UNED Tortosa, 2016 (Cadup Estudios). ISBN 97884938420.
# Marina Seresesky

Marina Seresesky (Buenos Aires, 20 de desembre de 1969) és una directora de cinema, guionista i actriu argentina.

## Trajectòria
### La puerta abierta - 2016

El projecte de la pel·lícula sorgeix durant la representació de l'obra de teatre Agosto en 2014, en la qual participa Seresesky al costat de Carmen Machi i Amparo Baró. El guió l'escriu Seresesky pensant en aquestes actrius. La malaltia que portarà a la mort a Baró obliga a la seva substitució -a proposta d'Amparo- per Terele Pávez. La pel·lícula tracta la maternitat i els cures intepersonals en els seus múltiples aspectes emmarcats en una corrala madrilenya on viuen diverses prostitutes. La pel·lícula fundi el drama més sòrdid amb la comèdia i l'esperança.

### La boda - 2012

El curt de ficció sorgeix del documental de la mateixa autora Madres 0,15 el Minuto que parla de sis dones que viuen a Madrid però que procedeixen de diferents parts del món, tenen els seus fills fos i fan tota l'educació a distància. La història de les noces s'inspira en una història real que conta una dona immigrant a Seresesky. A La boda, la protagonista és Mirta, cubana que ha emigrat a Madrid i que es guanya la vida netejant. El dia de les noces de la seva filla res surt com estava prevista i arribar a aquestes noces es converteix en una tasca impossible.

## Filmografia
### Directora

* 2019 - Lo nunca visto (llargmetratge)
* 2016 - La puerta abierta (llargmetratge)
* 2012 - La boda (curt)
* 2010 - El cortejo (curt)

### Guionista

* 2016 - La puerta abierta (llargmetratge)
* 2012 - La boda (curt)
* 2010 - El cortejo (curt)

### Actriu

* 2009 - MIR (sèrie de televisió)
* 2009 - No sé quién eres (2009)
* 2002 - Entre abril y julio
* 1998 - Secretos compartidos

### Premis

* 2012 - Millor pel·lícula de ficció per La Boda, Arouca Film Festival, Portugal.
* 2012 - Menció especial per La Boda, Tirana International Film Festival
* 2013 - Millor director i Premi del públic per La Boda, New York City Short Film Festival.
* 2016 - Premi del Públic per La puerta abierta, Transilvania International Film Festival.
* 2017 - Millor actriu, Unión de Actores (España), a Carmen Machi per La puerta abierta.
* 2017 - Premi millor pel·lícula, guió, crítica i millor actor (Carmen Machi), per La puerta abierta, Festival internacional de Aswan, Egipto.

## Referències

* ↑ Marina Seresesky en Cervantes.es
* ↑ Terele Pávez sustituye a Baró en su última película, "La puerta abierta", 30 de gener de 2015, eldiario.es. EFE
* ↑ Carmen Machi presenta 'La puerta abierta' en la Filmoteca de Cantabria, 19 de setembre de 2016
* ↑ Carmen Machi y Terele Pávez dan una lección actoral en "La puerta abierta"
* ↑ La boda, Imdb
* ↑ “Me interesa mucho la vida de personas normales en situaciones límite”, entrevista a M.Seresesky, Tai

## Vegeu també

* Roser Aguilar
* Carla Simón
* Mercedes Álvarez

## Enllaços externs

* Carmen Machi y Terele Pávez dan una lección actoral en "La puerta abierta"
# Tamara Monserrat

Tamara Monserrat (Palma, 29 de desembre de 1983) és una actriu mexicana de cinema i la televisió, principalment coneguda pel seu paper en diverses telenovel·les.

## Biografia

Nascuda a Palma, Monserrat és la filla de l'empresari mallorquí Jaime Monserrat. Monserrat va començar la seva carrera com a actriu al Centre de Formació Actoral de la Televisió Asteca a Mèxic i ha pres diversos cursos d'interpretació a l'escola d'actors de l'actriu Patricia Reyes Spíndola.
Va debutar com a actriu en 2002 en la telenovel·la Por tí. En 2005 va obtenir el seu primer paper de protagonista a Telemundo, en la telenovel·la Los Plateados protagonitzada juntament amb Mauricio Islas, Dominika Taujana i Humberto Zurita.

## Filmografia

Televisió i cine :
| Any | Obra | Paper | Notes |
| 2007 | Shirgo (La leyenda del Cagalar) | Regina |
| 2005 | Los Plateados | Camila Castañeda | protagonista |
| 2004 | Mirada de mujer: El regreso | Lorenza | actriu |
| 2004 | Belinda | Ana Belén "Anabela" Arismendi Fuenmayor | antagonista |
| 2003 | Enamórate | Consuelo | antagonista |
| 2003 | Lo que es el amor | Amparo | actriu |
| 2002 | Por ti | Helena | antagonista |

## Referències

* ↑ http://hemeroteca.mallorcadiario.com/a-fondo/tamara-monserrat-la-reina-mallorquina-del-culebron-se-instala-en-la-isla-38027.html Arxivat 2014-02-28 a Wayback Machine.
# Sweetwater (Texas)

Sweetwater és una població dels Estats Units a l'estat de Texas. Segons el cens del 2000 tenia 11.415 habitants.

## Demografia

Segons el cens del 2000, Sweetwater tenia 11.415 habitants, 4.545 habitatges, i 3.017 famílies. La densitat de població era de 439,9 habitants per km².
Dels 4.545 habitatges en un 32,8% hi vivien nens de menys de 18 anys, en un 47,7% hi vivien parelles casades, en un 14,5% dones solteres, i en un 33,6% no eren unitats familiars. En el 29,7% dels habitatges hi vivien persones soles el 14,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,45 i el nombre mitjà de persones que vivien en cada família era de 3,05.
Per edats la població es repartia de la següent manera: un 28,1% tenia menys de 18 anys, un 8,9% entre 18 i 24, un 26% entre 25 i 44, un 21,1% de 45 a 60 i un 15,8% 65 anys o més.
L'edat mediana era de 36 anys. Per cada 100 dones de 18 o més anys hi havia 86,7 homes.
La renda mediana per habitatge era de 24.293 $ i la renda mediana per família de 29.953 $. Els homes tenien una renda mediana de 27.722 $ mentre que les dones 18.064 $. La renda per capita de la població era de 13.065 $. Aproximadament el 20,5% de les famílies i el 23,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Sweetwater». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Sweetwater». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Kostiantínivka (Djankoi)

* Per a altres significats, vegeu «Kostiantínivka».
Kostiantínivka (en ucraïnès Костянтинівка, en rus Константиновка, Konstantínovka) és un poble de la República Autònoma de Crimea, a Ucraïna, que el 2014 tenia 373 habitants. Pertany al districte rural de Djankoi.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Birkan Sokullu

Birkan Sokullu (Istanbul, 6 d'octubre de 1985) és un actor, model i antic jugador de bàsquet turc.

## Biografia

Birkan Sokullu va néixer a Istanbul el 6 d'octubre de 1985. Els avis de Sokullu eren immigrants bosnians. Sokullu va deixar la seva carrera de bàsquet després de 10 anys a causa de la seva lesió a la cama. Es va graduar a la Universitat de Maltepe amb una especialitat en Programació de Radio TV. Mentre estudiava a la universitat, va començar la seva carrera de model. Va prendre classes d'interpretació de Dolunay Soysert. També va estudiar el departament de teatre i interpretació de la Universitat d'İstanbul Aydın durant un any, però ho va deixar córrer. Birkan va començar a notar-se amb el seu paper a la sèrie de televisió anomenada Küçük Kadınlar. El seu primer paper protagonista popular és Demir (paper original, Dan) Küçük Sırlar, el remake turc de Gossip Girl .

## Filmografia

Televisió :
| Curs | Títol | Rol | Canal | Notes |
| 2008 | Küçük Kadınlar | Ayaz | Kanal D | S'ha unit |
| 2008 | Elif | Mustafà | ATV | Paper de suport |
| 2009-2010 | Melekler Korusun | Levent | Mostra TV | S'ha unit |
| 2010-2011 | Küçük Sırlar | Demir | Kanal D - Star TV | Paper protagonista |
| 2012 | Uçurum | Ulas | ATV | S'ha unit |
| 2013 | Fatih | Şehzade Mustafa | Kanal D | Paper de suport |
| 2014 | Kurt Seyit i Şura | Petro Borinsky | Star TV | Paper protagonista |
| 2016 - 2017 | Hayat Şarkısı | Kerim Cevher | Kanal D | Paper protagonista |
| 2017 | Yüz Yüze | Cihangir | Mostra TV | Paper protagonista |
| 2019 | Bir Aile Hikayesi | Berk Güneş | Guineu | Paper protagonista |
| 2020 | Ya İstiklal Ya Ölüm | Topkapılı Cambaz Mehmet Bey | TRT 1 | mini sèrie / paper protagonista |
| 2020-2022 | Masumlar Apartmanı | Han Derenoğlu | TRT 1 | Paper protagonista |
Digital :
| Curs | Projecte | Rol | Plataforma | Notes |
| 2018 | Yaşamayanlar | Numel | BluTV | Paper protagonista |
| 2020 | Rise of Empires: Otomà | Giovanni Giustiniani | Netflix | docudrama/ Rol protagonista |
Cinema :
| Curs | Pel·lícula | Rol | Director | Notes |
| 2019 | Cronologia | Hakan | Ali Aydin | Paper protagonista |
| 2019 | Güzelliğin Portresi | Özgür | Umur Turagay | Paper protagonista |

## Referències

* ↑ «Best Model of Turkey'den Ekranlara Transfer Olan Erkek Oyuncularımız Kimler?». noluyo.tv. Arxivat de l'original el 8 February 2017. [Consulta: 22 febrer 2017].
* 1 2 «Birkan Sokullu kimdir?», 29-03-2016. [Consulta: 30 juny 2020].
* ↑ Onedio.com. «"Nereden Geliyor Bu Yakışıklılık?" Dedirten 24 Aktörümüz ve Memleketleri». onedio.com. [Consulta: 22 febrer 2017].
* ↑ «Birkan Sokullu kimdir? - GAZETE VATAN». gazetevatan.com. [Consulta: 22 febrer 2017].
* ↑ https://kiminoyuncusu.com/oyuncu/birkan-sokullu
# Safrà de muntanya

El safrà de muntanya (Crocus vernus) és una planta del gènere Crocus de la família de les iridàcies present als Països Catalans. De manera natural és una espècie pròpia de les muntanyes del centre i el sud d'Europa incloent els Pirineus, els Alps, els Apenins o el Balcans entre d'altres. A part de trobar-se de manera natural en totes aquestes regions, també n'existeixen varietats de jardi. Els seus cultivars i els de l'espècie Crocus flavus es fan servir com a planta ornamental. Aquesta segona espècie és més alta que les altres espècies cultivades, i tendeix a florir dues setmanes més tard.

## Descripció

Es una planta bulbosa d'entre 10 i 15 centímetres d'alçada, típica d'ambients poc o molt innivats que, a diferència d'altres congèneres, floreix tant bon punt acaba de marxar la neu. Així que la podem trobar des de finals de febrer (a les parts més baixes) fins al mes de juliol, quan surt a les parts més altes de la seva àrea de distribució, per sobre dels 2400m d'altitud.
Prefereix viure sobre sòls àcids. Les fulles són linears i poc desenvolupades en el temps de la florida. Les flors, que semblen sortir directament del terra poden ser violetes o blanques (de vegades amb estries violàcies).
Com totes les Iridàcies, té tres estams. Aquest caràcter permet diferenciar-la fàcilment d'altres espècies semblants del gènere Colchicum, que en tenen sis. El pistil acaba ramificant-se en tres estigmes plomosos, que a diferència dels del safrà (C.sativa) no tenen cap interès culinari.

## Cultivars

Exemples: 'Flower Record' (blau), 'Jeanne d'Arc' (blanc brillant amb una base interior de color porpra fosc), 'Pickwick' (violeta malva a ratlles), 'Purpurea Grandiflora' (porpra fons), 'Queen of Blues' (Ageratum de color blau amb marges pàl·lids i una base fosca), 'Remembrance' (blau fosc i porpra), 'Vanguard' (blau argentat/violeta, porpra clar), 'Silver Coral' (blanc amb la base porpra), 'Grand Maitre' (blau).

## Galleria

* Un cultivar de safrà de muntanya
* Un exemplar blanc i porpra de safrà de muntanya

## Enllaços externs

* Gardening:Crocus vernus (anglès)

## Referències

* 1 2 Oriol de Bolòs i Josep Vigo. Flora dels Països Catalans. Barcelona: Ed. Barcino, 1995, p. Vol.IV, pàg.55. ISBN 84-7226-698-2.
# Gluixkovka

Gluixkovka - Глушковка (rus) - és un poble (un khútor) de l'óblast de Bélgorod, a Rússia. El 2010 tenia 206 habitants. Pertany al districte (raion) de Stari Oskol.

## Referències

* ↑ Летопись населённых пунктов Белгородской области: Село Котово Старооскольского городского округа Белгородской области: история [села Котово, села Терехово] / Котовская библиотека; сост. Рудакова Тамара Ивановна. — Котово: Котовская библиотека, 1996. — 75 с.
* ↑ «Храм в честь Покрова Пресвятой Богородицы (с. Федосеевка)». ИМЦ «Православное Осколье», 11-10-2012. Arxivat de l'original el 2018-06-12. [Consulta: 9 juny 2018].
# Tamara Pazos Cordal

Tamara Pazos Cordal (la Corunya, 1992) és llicenciada en Biologia i divulgadora de la ciència a Instagram a través del compte @Putamen_T, nom que fa referència a una part del cervell.
Es va llicenciar en Biologia i des que va acabar la carrera s'ha dedicat a l'edició. Va fer un màster en Neurociència i es va especialitzar en comportament humà. El 2023 investiga en la seva tesi doctoral com utilitzar la divulgació científica com a prevenció de riscos per a la salut.

## Referències

* ↑ «Tamara Pazos:« Hasta los 22 años no se está en el punto óptimo para decidir a largo plazo»» (en castellà), 20-06-2020. [Consulta: 23 abril 2024].
* ↑ «Putamen_t: "Trasladada de forma adecuada, a mucha gente le puede interesar la ciencia"» (en castellà), 15-08-2021. [Consulta: 23 abril 2024].
* ↑ Stadler, Marta Macho. «La biología aprieta, pero no ahoga» (en castellà), 14-01-2023. [Consulta: 23 abril 2024].
# Temistàgores

Temistàgores (en llatí Themistagoras, en grec antic Θεμισταγόρας) fou un escriptor i historiador grec.
Va ser l'autor d'una obra coneguda com el "Llibre Daurat" (χρυσέη βίβλος), que sembla que era, almenys parcialment, de caràcter històric. L'esmenta Ateneu de Naucratis (Deipnosophistae, 15. 681a) i l'Etymologicum Magnum (s. v. Ἀστυπαλαία).

## Referències

* ↑ Themistagoras a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 1024
# Benjamin Édelin

Benjamin Édelin (Saint-Lô, Manche, 23 de febrer de 1993) és un ciclista francès especialista en pista. Ha obtingut nombrosos victòries, tant en competicions mundials com d'Europa, en categoria júnior. El 2017 guanyà la seva primera medalla als Campionats del món de ciclisme en pista.

## Palmarès

* 2010
** Campió del món júnior en Velocitat per equips (amb Julien Palma i Kévin Guillot)
** Campió d'Europa júnior en Keirin
** Campió d'Europa júnior en Velocitat per equips (amb Julien Palma i Kévin Guillot)
* 2011
** Campió d'Europa júnior en Quilòmetre Contrarellotge
** Campió d'Europa júnior en Velocitat per equips (amb Julien Palma i Anthony Jacques)
** Campió de França en Velocitat per equips
* 2017
** Campió d'Europa de Velocitat per equips (amb Sébastien Vigier i Quentin Lafargue)

## Enllaços externs

* Fitxa a sitiodeciclismo.net
* Fitxa a cyclebase.nl
# Glup

Glup és una pel·lícula d'animació en 3D basca del 2003 produïda per Irusoin i Dibulitoon, i dirigida per Aitor Arregi i Iñigo Berasategui i que vol inculcar als més petits valors educatius sobre el reciclatge. Ha estat traduïda al català. La banda sonora compta amb dues cançons cantades per Ainhoa, guanyadora de la segona edició d'Operación Triunfo.

## Sinopsi

En un abocador ple d'escombries, aquestes lluiten per sobreviure en un ambient que sembla una jungla de muntanyes d'objectes inservibles que són enganyats pel mesquí Don Bater i acaben als budells del temible Forn Incinerador. Tanmateix, una maldestre gavardina de detectiu anomenada Glup i la seva colla sobreviuen i planten cara a Don Banter. Però ara, a més, troben una nena, Alicia, que ha aparegut a l'abocador per accident i no sap com tornar a casa.

## Nominacions

Fou nominada al Goya a la millor pel·lícula d'animació de 2003.

## Referències

* ↑ "Glup. Una aventura sin desperdicio" reúne valores educativos sobre el reciclaje y entretenimiento, mundoplustv
* ↑ Glup a esadir.cat
* ↑ Un basurero con mucha vida, El País, 22 de març de 2004
* ↑ Glup al web dels Goya
* ↑ Todos pendientes de Aitor Arregi en los Goya, Diario Vasco, 3 de febrer de 2018
# Tarell Alvin McCraney

Tarell Alvin McCraney (Liberty City, Miami, 17 d'octubre de 1980) és un dramaturg i actor estatunidenc. Des de 2017, és president de la Yale School of Drama. També és membre de la companyia de teatre Teo Castellanos/ D Projects, i el 2008 es va convertir en dramaturg resident internacional RSC/Warwick a la Royal Shakespeare Company. L'abril de 2010, McCraney va esdevenir el 43è membre de la Steppenwolf Theatre Company. Va ser un dels guionistes de la pel·lícula Moonlight (2016), basada en la seva pròpia obra In Moonlight Black Boys Look Blue, per la qual va rebre un Oscar al millor guió adaptat.

## Enllaços externs

* Profile and Production History at The Whiting Foundation
# Systat (protocol)

Systat o els Active Users és un protocol d'Internet senzill ostensiblement útil per a "curar errors i mesurar". Una connexió al port 11, per TCP o per UDP, elicita una llista d'usuaris actualment registrats al sistema. Encara que queda un protocol d'Internet oficial, el seu ús és considerat una vulnerabilitat de seguretat.

## Referències

* ↑ Postel, J. «Active users». The Internet Engineering Task Force. [Consulta: 23 juliol 2015].
* ↑ «systat and netstat». eTutorials.
# Kostiantínivka

«Kostiantínivka» té aquests significats:
* Kostiantínivka (Djankoi), localitat de la República Autònoma de Crimea
* Kostiantínivka (Simferòpol), localitat de la República Autònoma de Crimea
* Kostiantínivka (Donetsk), ciutat de l'óblast de Donetsk, a Ucraïna
# Bill Shankly

William "Bill" Shankly, OBE (Glenbuck, Escòcia, 2 de setembre de 1913 – Liverpool, Anglaterra, 29 de setembre de 1981) fou un jugador i entrenador de futbol escocès, conegut pels èxits aconseguits amb el Liverpool FC.

## Referències

* ↑ «Shankly nunca camina solo» (en castellà). Marca, 03-09-2013. [Consulta: 2 desembre 2015].
* ↑ Padilla, Toni. «The Boot Room». Ara, 08-05-2012. [Consulta: 2 desembre 2015].

## Enllaços externs

* Shankly.com Arxivat 2010-03-22 a Wayback Machine. Web dedicada a la vida i obra de Bill Shankly (anglès)